Производството е по чл. 248 от ГПК.
	С молба от 31 януари 2023 г. ответникът Сдружение „НББАЗ“ е направил искане за изменение на решението на МОС от 10 януари 2023 г. като намали присъдените разноски за вещо лице от 500 лв на 402,85 лв съразмерно на уважената част от иска.
	В срока за отговор ищецът Н. К. не е взел становище по молбата.
	Съдът като разгледа искането, намира го за неоснователно.
	Ищецът Н. К. е бил освободен от заплащане на такси и разноски в производството, поради което при приключване на производството пред МОС съдът е възложил разноските върху ответника НББАЗ на основание чл. 78, ал. 6 от ГПК. Искът е уважен частично, но чл. 78, ал. 6 от ГПК предвижда осъденото лице „да заплати всички дължащи се такси и разноски“, т.е. в този случай разноските се поемат изцяло от ответника без да се прилага правилото за пропорционалното им възлагане.  МОС намира, че не са налице условия за изменение на решението в частта за разноските, затова 

О	П	Р	Е	Д	Е	Л	И :

	ОСТАВЯ БЕЗ УВАЖЕНИЕ молба на Сдружение „НББАЗ“ за изменение на решение на МОС от 10 януари 2023 г. по гр. д. № 26/2021 г. в частта за разноските.
	Определението може да се обжалва пред САС в двуседмичен срок от съобщаването му на страните.

						СЪДИЯ: